শনিবার ইন্ডিয়া টিভিতে শেহওয়াগ বলেন, ২০০৪ সালে ভারতীয় দলে ব্যাটিং অর্ডার নিয়ে নানা পরীক্ষানিরীক্ষা চলছিল। সে বছরই সৌরভের অধিনায়কত্বেই অভিষেক হয় মহেন্দ্র সিং ধোনির। শেহওয়াগ বলেন, টিম ম্যানেজমেন্ট ঠিক করে, যদি ওপেনিং জুটি ভালো রান তোলে, তা হলে তিন নম্বরে সৌরভ নামবেন। আর প্রথম উইকেট যদি তাড়াতাড়ি পড়ে যায়, তা হলে তিন নম্বরে ধোনি বা ইরফান পাঠানের মতো কোনো পিঞ্চ হিটারকে নামানো হবে। এই পরিকল্পনার পরই ৩-৪টি ম্যাচ ধোনিকে তিন নম্বরে পাঠানোর সিদ্ধান্ত নেন অধিনায়ক সৌরভ।